হাজার বছরের সাংস্কৃতিক ঐতিহ্যের কথা উল্লেখ করে রাষ্ট্রপতি বলেন, ‘প্রত্যেকটি গণতান্ত্রিক আন্দোলনে তাঁরা (সাংস্কৃতিক কর্মীরা) গুরুত্বপূর্ণ ভূমিকা রেখেছেন এবং ভাষা আন্দোলন ও মহান মুক্তিযুদ্ধে তাঁদের ভূমিকা ছিল প্রশংসনীয়।’ তিনি শৃঙ্খলা, জাতীয়তাবাদ, দেশপ্রেমের চেতনা উদ্দীপ্ত করা এবং দেশের কিশোর-তরুণদের মধ্যে সাম্প্রদায়িক সম্প্রীতির বিকাশে বিভিন্ন সাংস্কৃতিক কর্মকাণ্ডের ওপর গুরুত্বারোপ করেন।